Pärast seda, kui ma olin dokumendikapi-lego kokku pannud ja pidanud riiuli-lego kokkupanemise pooleli jätma, sest mul polnud haamrit (jah, tõesti, mul on akutrell ja mul polnud haamrit), asusin ma telekast rugbyt vaatama. Eestis vist keegi ei teagi, et käib selline suurejooneline sündmus nagu rugby MM, aga nii see on. Lõpuks ma sain aru, miks rugbymeeste poolalasti piltidega kalendreid müüakse Pariisi homokvartalis nagu sooje saiu. Sest need mehed on puhas kuld oma liibuvates  särkides. Musklid on seal kus peab, nii et üldmulje on selline, noh, klassikaline. Jalgpalluritest päkapikkudel pole rugbymeestele ikka midagi vastu panna.  Ainult kõrvad on rugbymängijatel paiste hõõrutud.